Imtella' Jannar 5, 2021 - Aġġornata 5 Ta' Jannar, 2021 3:02pm Kemm ilu jixxandar, minn ġimgħa għal ġimgħa, il-programm 'X'sar minnhom?' irnexxielu jqanqal doża tajba ta' nostalġija fost bosta telespettaturi b'għadd ta' personalitajiet li l-pubbliku kien ilu xi ftit jew wisq ma jara jew jisma' bihom. Illejla, 'X'sar minnhom?' jiftaħ b' Narcy Calamatta . Din id-darba, iżda, il-programm mhux se jagħtuh il-ħajja r-rakkonti tal-mistiedna biss. Matulu, fil-fatt, se jibdew jinġiebu diversi postijiet fi xtutna li fl-imgħoddi kienu jinsabu fuq fomm kulħadd u li llum qajla għadek tisma' bihom. L-ewwel post li se jibbenefika minn dan l-ispazju, ir-Rialto f'Bormla . Mil-lejla, 'X'sar minnhom?' jerġa' jibda jixxandar kull nhar ta' Tlieta fl-10.05pm fuq TVM.